એલ્બિનિઝમ એક એવો ડિસઓર્ડર છે કે જેમાં વ્યક્તિનાં શરીરમાં સફેદ સિવાય અન્ય કોઈ રંગ ના દેખાય. તેને રંગહીનતા પણ કહે છે. ઘણા લોકો તેને લિકોડર્મા પણ કહે છે. પરંતુ તે અલગ પ્રકારનો ડિસઓર્ડર છે. એલ્બિનિઝમ ધરાવતા લોકોની દૃષ્ટિ પણ ખૂબ જ નબળી હોય છે. ઓફિસ કે અન્ય જગ્યાએ લોકો તેમનાથી દૂર રહેવાનું પસંદ કરે છે. તેમની સાથે ખાવા નથી બેસતાં અને એક અંતર રાખે છે. ઘણા લોકો તો તેમની સાથે હાથ મિલાવવાનું કે તેમને સ્પર્શવાનું પણ ટાળે છે. પરંતુ અગત્યની વાત એ છે કે આ ડિસઓર્ડર ચેપી નથી એટલે સ્પર્શવાથી ફેલાતો નથી. બીજું કે આ બીમારીને સફાઈ કે સ્વચ્છતા સાથે કોઈ લેવા-દેવા નથી. એટલે કે કોઈ આવી વ્યક્તિને સ્પર્શે તો તે ગંદી નહીં થઈ જાય અને તેને આ રોગનો ચેપ નહીં લાગે. એલ્બિનિઝમમાં શરીરનો રંગ નથી બનતો તેના કારણે શરીરનું દરેક અંગ સફેદ થઈ જાય છે.